Forradal

Forradal er en bygd og et dalføre i Stjørdal kommune i Trøndelag. I den lokale dialekten skiller man mellom bygda og dalføret, som heter henholdsvis Færbøgda og Færdarn. Førstnevnte har også vært brukt i skriftspråket som Forbygda.

Elven Forra har sitt utspring fra innsjøen Feren i Meråker, renner gjennom Forradal, og møter Stjørdalselva i Stjørdalen, som Forradal er en sidedal til. Forradal var en del av Hegra kommune inntil 1. januar 1962, da denne inngikk i dagens Stjørdal kommune.

Forradal skole er en fådelt skole med 37 elever (2017/18).

Det er veiforbindelse fra Hegra og gjennom Forradal, og fra Vigdenes (1 mil oppe i Forradal) og over høydedragene til Flora. Ved veien til Forradal står Långstrøms bauta som er reist til minne om general Långstrøm i Carl Gustav Armfeldts hær som inntok Trøndelag i 1718.

Kjente personer fra Forradal 
Alf Daniel Moen, politiker (Ap)
Ivar Vigdenes, politiker (Sp)
John Arne Moen, redaktør

Referanser 

Stjørdals geografi
Daler i Trøndelag
Bygder og grender i Trøndelag
Bosetninger i Stjørdal